钦定古今图书集成/明伦汇编/官常典/第755卷 > 马象乾 冯垣登 郑逢兰 谢于宣 李逢
## 钦定古今图书集成/明伦汇编/官常典/第755卷 > 马象乾 冯垣登 郑逢兰 谢于宣 李逢

申　邹逢吉

按《明外史金铉传》：“象乾，京师人，举于乡，官濮州知州。
方里居，贼入，率妻及子女五人并缢死。至若御史冯
垣登，兵部员外郎郑逢兰，行人谢于宣，皆拷死。郎中
李逢申，拷掠久之，逼令缢死，与铉、琯、志虞皆获赠太
仆少卿。而垣登、于宣至谥忠节，行取知县邹逢吉拷
死，赠太仆寺丞。时南北阻绝，皆未能核实也。”